ΓΡΑΠΤΗ ΕΡΩΤΗΣΗ P-2436/01

υποβολή: Francesco Speroni (TDI) προς την Επιτροπή

(3 Σεπτεμβρίου 2001)

Θέμα: Ευρωπαϊκό Φόρουμ για την ενέργεια και τις μεταφορές

Με απόφαση της 11ης Ιουλίου 2001, η Επιτροπή ίδρυσε το προαναφερόμενο φόρουμ. Όσον αφορά την πλήρωση έξι εδρών από τους εκπροσώπους των συνδικάτων, η απόφαση προβλέπει ότι οι έδρες αυτές αντιπροσωπεύουν αποκλειστικά την Ευρωπαϊκή Συνομοσπονδία Συνδικάτων, ενώ αποκλείονται ρητώς τα αυτόνομα επαγγελματικά σωματεία, που αντιπροσωπεύουν, μεταξύ άλλων, το μεγαλύτερο τμήμα των κυβερνητών αεροπλάνων και

των ελεγκτών εναερίου κυκλοφορίας. Αποτέλεσμα αυτού θα είναι, μεταξύ των άλλων, ότι οι επαγγελματικές αυτές ομάδες θα αποκλεισθούν από τη συνέχεια των εργασιών για την ενιαία αγορά αερομεταφορών, στις οποίες έχουν συμμετάσχει μέχρι τώρα και οι οποίες στο μέλλον θαπάγονται στην αρμοδιότητα του φόρουμ.

Ποια είναι τα κίνητρα μιας τέτοιας απόφασης και ποιες πρωτοβουλίες πρόκειται να αναληφθούν προκειμένου να αποτραπεί ο αποκλεισμός αυτός·

Απάντηση της κας de Palacio εξ ονόματος της Επιτροπής

(1 Οκτωβρίου 2001)

Το Ευρωπαϊκό φόρουμ για την ενέργεια και τις μεταφορές, στο οποίο αναφέρεται το Αξιότιμο Μέλος του Κοινοβουλίου, θα περιλαμβάνει 34 μέλη, εκ των οποίων έξι εκπροσώπους συνδικάτων. Ο ρόλος του φόρουμ συνίσταται στην παροχή συμβουλών σχετικά με τις πρωτοβουλίες της Επιτροπής όσον αφορά τις πολιτικές στον τομέα της ενέργειας και των μεταφορών. Το φόρουμ θα λειτουργεί επίσης ως παρατηρητήριο για τις πολιτικές ενεργείας και μεταφορών. Θα προαγάγει τον προβληματισμό σχετικά με την ανταγωνιστικότητα και την προσαρμογή των δομών των εν λόγω τομέων, ενσωματώνοντας τις περιβαλλοντικές, κοινωνικές και σχετικές με την ασφάλεια συνιστώσες.

Ο λόγος προσφυγής της Επιτροπής στην Ευρωπαϊκή Συνομοσπονδία Συνδικάτων (ΕΣΣΕ) για την επιλογή των έξι συνδικαλιστικών εκπροσώπων έγκειται στο γεγονός ότι η ΕΣΣΕ αποτελεί το αντιπροσωπευτικό όργανο των συνδικαλιστικών εκθέσεων σε ευρωπαϊκό επίπεδο, για το σύνολο των κλάδων, συμπεριλαμβανομένης της ενέργειας και των μεταφορών.

Αληθεύει ωστόσο ότι όλες οι συνδικαλιστικές ενώσεις δενπάγονται στην ΕΣΣΕ. Λόγω της επιθυμίας της Επιτροπής να περιοριστεί ο αριθμός των μελών στο εν λόγω φόρουμ, για πρακτικούς λόγους δεν θεωρήθηκε σκόπιμη η εκπροσώπηση του συνόλου των συνδικαλιστικών ενώσεων που συμμετέχουν στο εν λόγω φόρουμ.

Εναπόκειται, ως εκ τούτου, στις αυτόνομες συνδικαλιστικές ενώσεις να έρθουν σε επαφή με την ΕΣΣΕ προκειμένου να εξεταστούν οι δυνατότητες συνεργασίας όσον αφορά τις εργασίας του φόρουμ.

Πρέπει επίσης να διευκρινιστεί, όπως αναφέρει το άρθρο 5 της απόφασης 2001/546/ΕΚ της Επιτροπής της 11ης Ιουλίου 2001 για τη σύσταση συμβουλευτικής επιτροπής με τίτλο Ευρωπαϊκό φόρουμ ενέργειας και μεταφορών(1), ότι το φόρουμ δύναται να καλέσει ως ειδήμονα κάθε άτομο που έχει κάποια ιδιαίτερη αρμοδιότητα σε θέματα εγγεγραμμένα στην ημερήσια διάταξη, προκειμένου να συμμετάσχει στις εργασίες του.

Τέλος, όσον αφορά, ειδικότερα, τις εργασίες για τους Ενιαίους Ουρανούς, η Επιτροπή θα συνεχίσει την συνεργασία της με το σύνολο των φορέων του κλάδου, συμπεριλαμβανομένων των εκπροσώπων των ενώσεων αυτόνομων συνδικαλιστικών (ιδίως δε των πιλότων και των ελεγκτών εναέριας κυκλοφορίας), όπως έχει ήδη πράξει στο παρελθόν. Το αντικείμενο του φόρουμ εκτείνεται πέραν των Ενιαίων Ουρανών.

Ο φάκελος Ενιαίοι Ουρανοί εξετάζονται από την Επιτροπή Κοινωνικού Διαλόγου στον τομέα της πολιτικής αεροπορίας. Οι οργανώσεις που εκλήθησαν να συμμετάσχουν στον κοινωνικό αυτό διάλογο επελέγησαν βάσει κριτηρίων αντιπροσωπευτικότητας, όπως αυτά ορίζονται στην απόφαση της Επιτροπής 98/500/ΕΚ της 20ής Μαΐου 1998 για την σύσταση επιτροπών κλαδικού διαλόγου για την προώθηση του διαλόγου μεταξύ των κοινωνικών εταίρων σε ευρωπαϊκό επίπεδο(2). Από συνδικαλιστικής πλευράς, συμμετέχουν στην εν λόγω επιτροπή η Ευρωπαϊκή Ομοσπονδία Μεταφορών, η οποία εκπροσωπεί, μεταξύ άλλων, τους ελεγκτές εναέριας κυκλοφορίας, καθώς και η European Cockpit Association (ECA), η οποία εκπροσωπεί τους πιλότους.

(1) ΕΕ L 195 της 19.7.2001.

(2) ΕΕ L 225 της 12.8.1998.